Magdalena Passaea
Magdalena Passaea (vulgo: Magdalena van de Passe; Coloniae Agrippinae anno 1600 nata; defuncta Traiecti ad Rhenum die 22 Ianuarii anno 1638) saeculi aurei chalcographa ac delineatrix Nederlandica fuit.

Biographia 

Crispiani Passaei filia et Simonis, Wilhelmi et Crispini II germana, artem a patre docta est. Traiecti ad Rhenum in officina domestica ab anno 1617 usque ad 1634 laboravit. Aliter atque fratres, qui ad negotium domesticum extendendum in peregrinas regiones ierunt, Magdalena semper domi mansit usque ad nuptias die 5 Octobris 1634 cum Friderico van Bevervoordt celebratas, cui autem liberos nullos peperit. Ille religione arminianus in exilium pulsus est et in Slesvico et Holsatia publice vixit. 
Marito mortuo improvise post undeviginti menses, ad domum paternam Magdalena rediit et parentes curavit.

Rerum ac de mytho argumentorum, ruris facierum et effigierum chalcographias perfecit. A Ioachimo de Sandrart in eius Teutsche Academy (1668-1678), qualis chalcographa perita et "ruris facierum plurium auctrix, inter quas Procris mors ex Adamo Elsheimer", quae Rubens recordationem exhibet, commemorata est. Cum fratre Wilhelmo chalcographias fecit ad librum biographicum illustrandas titulo Heroologia Anglica, editore Henrico Hollando. Chalcographia iuncta, Salmacis ac Hermaphroditus (1623) a Iacobi Pynas pictura, Iacobi Cats explicandi versus habet. Eius sculpendi ratio, elegans, accurata ac magnam diversitatem inter lucem et opacitatem habens, aliorum necessariorum modo differt, fortasse a Henrico Goudt cognito, qui, a Roma in patriam reditus, Adami Elsheimer aliquot opera retulit. Chalcographias a Rubens picturis perfecit quoque, quem in eius salutatione Traiecti ad Rhenum anno 1627 possit cognovisse, ab Ioanne Breugelio seniore et vulgo a eius urbis pictorum operis, ut Adami Willaerts ac Rolandi Savery, qui saepe Anabaptistarum religionem communicabant et in Traiectum ad Rhenum ob ipsam fidem emigraverunt. A Pauli Brill ruris faciebus chalcographias creavit quoque. 
Eius aliquot imagines sculptae de Francia licentias habebant. Cum eius necessariis Ovidii Metamorphoses septuaginta duo imagibus sculptis exornavit, Bruxellis anno 1677 a Francisco Foppens editas. 

Auctricis corpus minius est quam fratrum, non solum ob mortem suam praecocem, sed etiam quia, probabiliter, parentes ad domum ac negotia gerendum adiuvit. 

Praeterea, negotium extendit, licentiam ad textum exornandum per aeris formas adipiscens: praecipue 26 Martii 1630 trium annorum licentiam habuit ad imagines supra pilleis imprimendum, domi vel in strato induendis. Harum imaginorum in texto imitatio 150 florenorum poenam afficiebat. 

Magdalena Passaea admiratorum coetum de se constituit, ut ab imaginorum, quas donare solebat, nuncupationibus conici potest. Praecipue perita existimabatur et iam quattordecim annos nata eius opera incepit obsignare (Orbis terrarum mira 1614), contra eius fratres modo septendecim annos nati. Inter artifices nota ab adulescentiam, Hadriano van de Venne familiariter usa est, a cuius delineationibus chalcographias perfecit.

Anna Maria de Schurman eius discipula fuit, cui conficere imagines aeri incisas docuit.

Opera 
 Ioannis Caii effigies, chalcographia, Arnoldi Buchelii explicandi versus
 Pygmalion, chalcographia, 158 × 230 mm, apud Museum Boijmans Van Beuningen, Roterodami
 Atalanta et Hippomenes, chalcographia ex Ovidii Metamorphoses, Latine et Francice explicandi versus
 Ioannae Greiae effigies, chalcographia, cum Wilhelmo fratre perfecta, 1620
 Orbis terrarum mira, chalcographia, 1614
 Salmacis et Hermaphroditus, chalcographia

Notae

Bibliographia

Nexus externi 

 Magdalena Passaea in Amstelodami Rijksmuseum 
 Magdalena Passaea in Artnet 
 Magdalena Passaea in The National Portrait Gallery 

Artifices Nederlandiae
Chalcographi
Scalptores